**Peadirektori asetäitja Tauno Tuisk**

**Politsei- ja Piirivalveamet** 17. veebruar 2015.a.

Pärnu mnt 139

15060 TALLINN

e-post: tauno.tuisk@politsei.ee

**Austatud härra peadirektori asetäitja**

Informeerime Teid OÜ Pärnu Road 139 (registrikood 11459747) kavatsusest võõrandada talle kuuluv kinnistu Tallinna linnas Pärnu mnt 139, koos selle oluliseks osaks olevate ehitistega, OÜ-le Pärnu Maantee 139 (registrikood 12785934). Teadaolevalt on Tallinna linnas Pärnu mnt 139 asuvad hooned ja juurdekuuluv territoorium 03.10.2003.a. ja 29.11.2004.a. sõlmitud üürilepingute alusel Politsei- ja Piirivalveameti valduses.

Tallinnas Pärnu mnt 139 asuva kinnistu soovib omandada Eesti seaduste kohaselt loodud eraõiguslik juriidiline isik, OÜ Pärnu Maantee 139, mis on 21.01.2015.a. kantud Tartu Maakohtu registriosakonna äriregistrisse registrikoodiga 12785934, aadressiga Lelle tn 24, Tallinn linn, Harju maakond 11318 ning osakapitaliga 3 000 EUR. Ostja põhitegevusalaks on enda või renditud kinnisvara üürileandmine ja käitus ning osanikeks Krugman Holding OÜ (registrikood 12389405; omanik Jaanus Otsa), millele kuulub 45% suuruse osalus, OÜ INCORSO (registrikood 12758570; omanik Andrei Korsakov), millele kuulub 22,5% suurune osalus, OÜ LABOSCA (registrikood 12757926; omanik Vladimir Sokolovski), millele kuulub 22,5% suurune osalus ning Mati Tusov (isikukood 36709142732), kellele kuulub 10% suurune osalus.

Kinnitame, et võlaõigusseaduse § 291 lg 1 alusel lähevad kinnistu võõrandamisega kõik ülalmärgitud üürilepingust tulenevad OÜ Pärnu Road 139, kui üürileandja, õigused ja kohustused üle kinnistu omandajale ning üürileping jääb samadel tingimustel kinnistu uue omaniku suhtes kehtima. **Sellele vaatamata palume üürniku nõusolekut üürilepingu ülemineku kohta uuele üürileandjale.**

Ostu-müügilepingu sõlmimine on kavandatud 26. veebruariks 2015.a., palume teie kirjalikku nõusolekut hiljemalt 25. veebruariks 2015.a.

Lugupidamisega

*/digitaalselt allkirjastatud/*

Mati Tusov

OÜ Pärnu Maantee 139

juhatuse liige